Promoció Econòmica col·laborarà amb Foster’s Hollywood per a la selecció de personal
30 de maig 2017

![](/media/uwufhmd0/20dsc_0398_cuerpo.jpg) 

El departament de Promoció Econòmica de l'Ajuntament de Sagunt col·laborarà amb l'empresa Foster’s Hollywood per a la selecció de personal davant la seua imminent obertura, en compliment de l'acord subscrit entre l'Ajuntament de Sagunt i l'empresa Park Retail Mall S.L. (CC. l’Epicentre).

Esta empresa cerca perfils professionals relacionats amb el seu àmbit d'actuació propi, l'hostaleria. Açò és, personal de sala (cambrers/es), personal de cuina i personal de neteja fonamentalment.

El delegat de Promoció Econòmica, Miguel Chover, valora “**molt positivament esta iniciativa, que suposa ampliar el nostre teixit empresarial i, amb açò, que persones desocupades del nostre municipi puguen trobar ocupació**”. Per la seua banda, la delegada de Presidència, Teresa García, espera “**col·laborar en la selecció del personal que vaja a treballar en noves empreses que s'instal·len en el municipi i, efectivament engeguem la col·laboració amb les inversions que es localitzen a Sagunt per facilitar el seu treball i a la gent que necessite el treball facilitar el contacte d'una manera més ràpida i directa**”.

El procés de selecció s'iniciarà immediatament, ja que la seua obertura està programada en breu. Així doncs, les persones interessades poden acudir al departament municipal de Promoció Econòmica per a ampliar la informació.

![](/media/jdlpkjd3/20dsc_0401_cuerpo.jpg) 

*   [](http://www.facebook.com/sharer.php?u=https://aytosagunto.es/va/actualitat/promoció-econòmica-col-laborarà-amb-foster-s-hollywood-per-a-la-selecció-de-personal/ "Facebook")
*   [](http://twitter.com/share?url=https://aytosagunto.es/va/actualitat/promoció-econòmica-col-laborarà-amb-foster-s-hollywood-per-a-la-selecció-de-personal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/promoció-econòmica-col-laborarà-amb-foster-s-hollywood-per-a-la-selecció-de-personal/ "Linked In")
*   [](mailto:?body=https://aytosagunto.es/va/actualitat/promoció-econòmica-col-laborarà-amb-foster-s-hollywood-per-a-la-selecció-de-personal/)